Ca. 600 medarbejdere hos Siemens Wind Power i Aalborg fortsætter med arbejdsnedlæggelse. Et møde torsdag har ikke bragt medarbejdere og ledelse nærmere en løsning. Konflikten er opstået efter fyring af tre lagermedarbejdere på grund af strukturomlægninger. - Vi kan ikke forstå, at der ikke kan findes plads til dem andre steder i virksomheden, forklarer fællestillidsmand Tor Willy Pedersen til TV2/NORD. Medarbejderne mødes på virksomhederne fredag kl. 7.

Opsummering:
Medarbejdere på Siemens Wind Power fortsætter arbejdsnedlæggelse